<commit_before><commit_msg>scraped from http://www.public-domain-poetry.com/<commit_after>---
author: <NAME> 
title: Meg O' The Mill.
---

Air - "Hey! bonnie lass, will you lie in a barrack?"



I.

O ken ye what Meg o' the Mill has gotten?
An' ken ye what Meg o' the Mill has gotten?
She has gotten a coof wi' a claute o' siller,
And broken the heart o' the barley Miller.

II.

The Miller was strappin, the Miller was ruddy;
A heart like a lord and a hue like a lady:
The Laird was a widdiefu', bleerit knurl;
She's left the guid-fellow and ta'en the churl.

III.

The Miller he hecht her a heart leal and loving;
The Laird did address her wi' matter mair moving,
A fine pacing horse wi' a clear chained bridle,
A whip by her side and a bonnie side-saddle.

IV.

O wae on the siller, it is sae prevailing;
And wae on the love that is fixed on a mailen'
A tocher's nae word in a true lover's parle,
But gie me my love, and a fig for the warl!

{'fraction_non_alphanumeric': 0.07521186440677965, 'fraction_numerical': 0.0, 'mean_word_length': 3.457547169811321, 'pattern_counts': {'":': 0, '<': 4, '<?xml version=': 0, '>': 4, 'https://': 0, 'lorem ipsum': 0, 'www.': 1, 'xml': 0}, 'pii_count': 0, 'substrings_counts': 0, 'word_list_counts': {'cursed_substrings.json': 0, 'profanity_word_list.json': 0, 'sexual_word_list.json': 0, 'zh_pornsignals.json': 0}}
{'dir': 'git-commits-cleaned', 'id': '7134196', 'n_tokens_mistral': 345, 'n_tokens_neox': 328, 'n_words': 173}